****

**REPUBLIKA HRVATSKA**

**Osnovna škola Mokošica, Dubrovnik**

**RKP broj: 9021**

**Razina: 31**

KLASA: 400-01/25-01/4

URBROJ: 2117-1-126-03-25-3

Dubrovnik, 17. srpnja 2025. godine

**OBRAZLOŽENJE IZVRŠENJA FINANCIJSKOG PLANA**

**za razdoblje od 01.01.2025. godine do 30.06.2025 godine**

**I. OPĆI DIO – RAČUN PRIHODA I RASHODA**

**Ostvarenje/izvršenje od 1.1.2024. – 30.6.2024. godine**

Za razdoblje prethodne godine ostvareno je 1.308.503,56 € prihoda te je izvršeno 1.306.850,59 € rashoda od čega 1.302.575,96 € se odnosi na rashode poslovanja, a 4.274,63 € na rashode za nabavu nefinancijske imovine. U tom razdoblju došlo je do prijenosa viška u sljedeće razdoblje u iznosu od 3.643,36 €.

**Izvorni plan ili rebalans 2025. godine**

Iskazan je rebalans financijskog plana za 2025. godinu usvojen od predstavničkog tijela. Planirano je 3.210.680,00 € prihoda te 3.210.680,00 €. U rebalans financijskog plana nije bio uvršten višak prihoda raspoloživih u sljedećem razdoblju.

**Ostvarenje/izvršenje 1.1.2025. godine – 30.6.2025. godine**

Za razdoblje tekuće godine za prvo polugodište, ostvareno je 1.491.118,91 € prihoda te je izvršeno 1.678.698,83 € rashoda (1.663.996,14 € rashodi poslovanja, 14.702,69 € rashodi za nabavu nefinancijske imovine). Ostvaren je manjak prihoda od -187.579,9€. Preneseni višak prihoda od prošle godine iznosio je 9.248,47 €. Ukupni prijenos manjka prihoda raspoloživih u sljedećem razdoblju iznosi -178.331,45 €. Manjak prihoda je ostvaren zbog promjene načina poslovanja. Naime, raniji model poslovanja podrazumijevao je da Grad Dubrovnik Školi uplaćuje sredstva unaprijed, temeljem akontacija, za podmirenje troškova plaća, materijalnih rashoda i provedbu projekata. S novim modelom financijskog upravljanja, ukupno poslovanje Škole prebačeno je na Riznicu Grada Dubrovnika. Prema novom konceptu, sredstva se više ne doznačuju unaprijed, već se isplaćuju na temelju stvarnih, dokumentiranih troškova. Ova promjena pridonosi većoj transparentnosti i kontroli trošenja proračunskih sredstava, ali istovremeno utječe na prikaz prihoda škole u poslovnim izvještajima, jer se sada bilježe isključivo realizirani prihodi, a ne akontacijska sredstva. Još jedna od ključnih promjena odnosi se na ukidanje podskupine računa 193 – kontinuirani rashodi budućih razdoblja. Prema članku 233. novog Pravilnika, od 1. siječnja 2025. svi kontinuirani rashodi prenose se na odgovarajuće račune razreda 3 – rashodi poslovanja, što mijenja dosadašnji način knjiženja i priznavanja troškova. Naša škola je do sada kontinuirane rashode razgraničavala, no ove godine rashodi su u financijskim izvještajima prikazani kao četiri rashoda u tromjesečnom izvještaju, sedam rashoda u polugodišnjem te trinaest rashoda u godišnjim financijskom izvještaju. Istodobno, prihodi za financiranje tih rashoda i dalje se iskazuju uobičajeno, u dvanaest mjesečnih uplata, što može rezultirati iskazivanjem manjka prihoda – jer će biti prikazano trinaest mjeseci rashoda, a samo dvanaest prihoda. Ova razlika ne upućuje na stvarni manjak sredstava, već na privremeni učinak prijelaznog računovodstvenog razdoblja. U skladu s navedenim promjenama, došlo je i do znatnog povećanja rashoda za zaposlene. Budući da se trošak plaće za lipanj više nije knjižio kao kontinuirani rashod budućih razdoblja, već je odmah priznat kao trošak na kontu razreda 3, ukupni rashodi za zaposlene povećani su u odnosu na isto izvještajno razdoblje prethodne godine.

**Stanje novčanih sredstava na početku i kraju proračunske godine**

Stanje novca na računu 1.1.2025. godine bilo je 63.068,26 €, a stanje novca na računu 30.06.2025. godine bilo je 31.539,56 €.

**PRIHODI I RASHODI**

Prihodi poslovanja u periodu od 1.1.2025. godine do 30.6.2025. godine iznose 1.491.118,91 €, a rashodi iznose 1.678.698,83 €. U nastavku je obrazloženje prihoda i rashoda na grafički način. Ukupno je ostvareno 52,28 % planiranih rashoda za 2025. godinu, te je ostvareno 46,44 % planiranih prihoda za 2025. godinu.

**IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI**

* **63 -Pomoći iz inozemstva i od subjekata unutar općeg proračuna:** Najveći udio prihoda odnosi se na ovaj ekonomski razred. Ovo su prihodi koji se uglavnom koriste za financiranje plaća zaposlenika (MZOM) i za nabavu udžbenika za učenike. U odnosu na prošlu godinu prihodi su se povećali za 14,92 %, jer su porasle plaće zaposlenika i povećao se broj učenika. Ostvareno je 47,32 % planiranih prihoda po ovom ekonomskom razredu.
* **64- Prihodi od imovine:** Prihodi za kamate na depozite po viđenju. Ove godine je ostvareno 0,18 €, a 2024. godine 0,10 €. S obzirom da se radi o financijski zanemarivom iznosu, njih dalje nećemo razmatrati.
* **65- Prihodi od upravnih i administrativnih pristojbi, pristojbi po posebnim propisima i naknadama:** Najveći udio prihoda po ovom ekonomskom razredu čine prihodi od roditelja za sufinanciranje usluga produženog boravka, te prihodi Vrtića Pčelica za sufinanciranje troškova struje i vode u PŠ Osojnik. Ostvareno je 20,17 % više prihoda u 2025. godini jer se povećao broj učenika koji pohađaju program produženog boravka. Ostvareno je 56,46 % planiranih prihoda.
* **66- Prihodi od prodaje proizvodan i robe te pruženih usluga, prihodi od donacija te povrati po protestiranim sredstvima:** Ovaj razred prihoda odnosi se na prihode ostvarene od iznajmljivanja prostora i donacija drugih poslovnih subjekata. Prihodi su se povećali za 45,17 % u odnosu na 2024. godinu, a ostvareno je 102,93 % planiranih prihoda.
* **67 – Prihodi iz nadležnog proračuna i od HZZO-a temeljem ugovornih obveza:** Ovo su prihodi iz nadležnog proračuna Grada Dubrovnika. Prihodi su se povećali za 8,56 % u odnosu na 2024. godinu te je ostvareno 41,46 % planiranih prihoda.
* **31 – Rashodi za zaposlene:** Rashodi po ovom ekonomskom razredu povećali su se za 30,88 % u odnosu na 2024. godinu, izvršeno je 54,10 % planiranih rashoda po ovoj kategoriji. Rashodi za zaposlene iznose najveći udio u ukupnim rashodima. Rashodi po ovoj kategoriji su se povećali, najviše zbog ukidanja skupine 193 – kontinuirani rashodi poslovanja, gdje se troška plaće na kraju izvještajnog razdoblja prikazivao na tom računu, a ne kao priznati trošak.
* **32- Materijalni rashodi:** Materijalni rashodi su se povećali za 14,20 % u odnosu na 2024. godinu. Ostvareno je 47,79 % planiranih rashoda.
* **34- Financijski rashodi:** Financijski rashodi su se smanjili za 28,96 % u odnosu na 2024. godinu, zbog promijene načina poslovanja i uvođenja Riznice. Ostvareno je 35,29 % planiranih rashoda u 2025. godini.
* **37- Naknade građanima i kućanstvima na temelju osiguranja i druge naknade**. Rashodi su se smanjili za 8,01 % u odnosu na 2024. godinu, a ostvareno je 65,76 % planiranih rashoda.
* **38 – Ostali rashodi:** Rashodi za nabavu higijenskih potrepština učenicama naše Škole. Nabavka higijenskih potrepština provedena je tek u 7. mjesecu ove godine i nije predmet ovog izvještaja.
* **42 Rashodi za nabavu nefinancijske imovine:** Ovaj ekonomski razred rashoda odnosi se za nabavu postrojenja i opreme te udžbenika učenicima škole. Rashodi po ovoj kategoriji povećali su se u velikoj mjeri u odnosu na 2024. godinu, a ostvareno je 19,90 % planiranih rashoda u 2025. godini. Ostala nefinancijska imovina će se nabaviti u drugom polugodištu ove godine.

**IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

**Izvor 11 opći prihodi i primici –** ostvareno je 25,54 % više prihoda i 46,19 % više rashoda u odnosu na 2024. godinu. Ostvareno je 41,82% planiranih prihoda i 48,70 % planiranih za 2025. godinu.

**Izvor 35 vlastiti prihodi proračunskih korisnika –** ostvareno je 9,87 % manje prihoda i 59,71 % manje rashoda u odnosu na 2024. godinu. Ostvareno je 61,65 % planiranih prihoda i 10,66 % planiranih rashoda za 2025. godinu.

**Izvor 41 potpore za decentralizirane izdatke –** Ostvareno je 10,41 % manje prihoda i 0,36 % manje rashoda u odnosu na 2024. godinu. Ostvareno je 39,94 % planiranih prihoda i 44,42 % planiranih rashoda u 2025. godini.

**Izvor 52 namjenske tekuće pomoći –** Ostvareno je 16,49 % više prihoda i rashoda u odnosu na 2024. godinu. Ostvareno je 35,40 % planiranih prihoda i rashoda u 2025. godini.

**Izvor 54 EU fondovi - pomoći –** Ostvareno je 3,65 % manje prihoda i 12,87 % rashoda u odnosu na 2024. godinu. Ostvareno je 43,55% planiranih prihoda i 50,96 % planiranih rashoda u 2025. godini.

**Izvor 59 pomoći iz državnog proračuna za plaće te ostale rashode za zaposlene –** Ostvareno je 14,16 % više prihoda i 31,62 % više rashoda u odnosu na 2024. godinu. Ostvareno je 47,66 % planiranih prihoda i 54,95 % planiranih rashoda u 2025. godini.

**Izvor 65 donacije i ostali namjenski prihodi proračunskih korisnika –** Ostvareno je 23,99 % više prihoda i 4,39 % više rashoda u odnosu na 2024. godinu. Ostvareno je 47,26 % planiranih prihoda i 39,11 % planiranih rashoda u 2025. godini.

**II. POSEBNI DIO**

**Decentralizirane funkcije – minimalni financijski standard:**

* **Materijalni i financijski rashodi -** Ova aktivnost obuhvaća materijalne i financijske rashode koji omogućuju redovito poslovanje škole, kao što su troškovi nastavnoga materijala, opreme, održavanja infrastrukture, komunalnih usluga itd.

**Cilj:** Osiguranje potpunog financiranja materijalnih i financijskih rashoda.

**Pokazatelj uspješnosti:** Pokazatelji uspješnosti realizacije cilja uključuju potpunu realizaciju planiranih materijalnih i financijskih rashoda, što znači da su svi predviđeni troškovi pravovremeno i u cijelosti podmireni. Tijekom razdoblja provedbe aktivnosti nije došlo do prekida u poslovanju škole zbog nedostatka materijala, opreme ili usluga, čime je osigurano nesmetano odvijanje nastavnog i administrativnog procesa. Projekt se odvijao u skladu s planiranim troškovima, bez značajnih odstupanja od budžeta, a obveze prema dobavljačima su podmirene unutar ugovorenih rokova, čime su očuvani profesionalni odnosi i financijska stabilnost ustanove.

**Pokazatelj učinaka:** Ostvareno je 46,70 % materijalnih i financijskih rashoda od planiranog iznosa, što je zadovoljavajuće za navedeno razdoblje.

Svi potrebni materijali, oprema i usluge za nesmetano poslovanje škole su osigurani i isplaćeni.

**Pokazatelj rezultata:** Ne postoji prekid u normalnom poslovanju škole zbog nedostatka materijala ili usluga**.** Zadovoljstvo administrativnog osoblja i drugih zaposlenika u vezi s pravovremenim i potpunim osiguravanjem resursa. Korištenje materijalnih resursa u skladu s planiranim troškovima, bez značajnih odstupanja od budžeta.

* **Redovna djelatnost osnovnog obrazovanja -** Ova aktivnost pokriva rashode za plaće zaposlenika škole koje financira MZOM, uključujući nastavnike, administrativno osoblje, tehničko osoblje, itd.

**Cilj:** Osiguranje isplata plaća u skladu s planiranim iznosima i rokovima.

**Pokazatelj uspješnosti:** Pokazatelji uspješnosti realizacije cilja uključuju potpunu i pravovremenu isplatu plaća i ostalih materijalnih prava zaposlenicima škole, u skladu s planiranim iznosima i rokovima. Sva zakonom propisana prava zaposlenika, uključujući doprinose, naknade i ostale obveze, ispunjena su bez zakašnjenja. Tijekom razdoblja provedbe aktivnosti nije zabilježen nijedan slučaj kašnjenja ili neusklađenosti u isplatama. Zaposlenici škole izražavaju visoku razinu zadovoljstva u vezi s redovitim i točnim isplatama svojih primanja. Također, troškovi za plaće redovito se prate i evidentiraju, pri čemu nije bilo značajnih odstupanja od planiranog proračuna, što ukazuje na učinkovito i odgovorno upravljanje financijama u okviru ove aktivnosti.

**Pokazatelj učinaka:** Plaće svih zaposlenika isplaćene su 54,95% u skladu s planiranim iznosima i vremenskim rokovima. Isplaćena su sva prava zaposlenika prema važećim zakonima (plaće, doprinosi, naknade).

**Pokazatelj rezultata**: Zadovoljstvo zaposlenika zbog pravovremenih i potpunih isplata plaća. Redovito izvještavanje o troškovima plaća u odnosu na planirani proračun.

**Decentralizirane funkcije – iznad minimalnog financijskog standarda:**

* **Ostali projekti u osnovnom školstvu -** obuhvaćaju sufinanciranje troškova nabavke lož ulja, električne energije, radnih bilježnica, higijenskih potrepština, lektire i psihodijagnostičkih sredstava i mnogi drugi realizirani su s 61,00 % uspješnosti. Ovi projekti usmjereni su na osiguranje osnovnih resursa i materijala za učenike i školu, čime je omogućeno nesmetano odvijanje nastave i poboljšanje općih uvjeta u školi, ostatak navedenih aktivnosti, realizirat će se do kraja godine.

**Cilj:** Osiguranje potrebnih materijala i usluga za normalno funkcioniranje škole, uključujući energiju, materijale za nastavu i higijenske potrepštine za učenike. Kroz sufinanciranje ovih troškova, škola je omogućila da svi učenici imaju pristup osnovnim potrepštinama, dok su istovremeno osigurani uvjeti za kvalitetno izvođenje nastave i održavanje osnovnih higijenskih standarda.

**Pokazatelj uspješnosti:** Pokazatelji uspješnosti realizacije cilja očituju se u visokom stupnju ostvarenja planiranih aktivnosti – ukupno je realizirano 61,00 % troškova. Školi su osigurani svi osnovni uvjeti potrebni za nesmetano izvođenje nastave i svakodnevno funkcioniranje. Školski prostori bili su kontinuirano opskrbljeni energentima i drugim materijalima potrebnima za rad, što je omogućilo odvijanje svih nastavnih, sportskih i izvannastavnih aktivnosti bez prekida. Zaposlenici i učenici iskazali su zadovoljstvo zbog redovite i potpune dostupnosti potrebnih resursa, čime su stvoreni uvjeti za kvalitetno i sigurno obrazovno okruženje.

**Pokazatelji učinka:** Ostvareno je 61,00 % planiranih troškova za provedbu raznih projekata koji omogućavaju kvalitetnije i bolje odvijanje nastavnog procesa . Sufinancirani troškovi omogućili su školi nesmetano odvijanje nastave.

**Pokazatelji rezultata:** Školski prostori su bili adekvatno opskrbljeni potrebnim energentima i potrepštinama, što je omogućilo nesmetano odvijanje nastave, sportske aktivnosti i organizaciju školskih manifestacija. Zadovoljstvo učenika i zaposlenika zbog pravovremenog i potpunog osiguravanja resursa za nastavu i svakodnevni rad.

* **Produženi boravak -** Aktivnost produženog boravka ostvarena je s 51,81 % uspješnosti. Aktivnost se odnosi na produžen boravak učenika nakon nastave kroz edukativne, rekreativne i socijalne aktivnosti, te osiguranje adekvatnih obroka. Također, projekt uključuje plaće za zaposlenike koji su odgovorni za provedbu aktivnosti.

**Cilj:** osigurati kvalitetan boravak učenika nakon nastave kroz pomoć u učenju, kreativne i sportske aktivnosti te prehranu. Također, cilj je bio osigurati odgovarajuće plaće za zaposlenike angažirane u ovoj aktivnosti.

**Pokazatelj uspješnosti:** Pokazatelji uspješnosti realizacije cilja pokazuju da je aktivnost produženog boravka ostvarena s visokim stupnjem učinkovitosti – 51,81 % planiranih sredstava i aktivnosti uspješno je realizirano. Učenicima je bila osigurana kvalitetna prehrana i siguran boravak. Zaposlenici uključeni u provođenje programa pravovremeno su primili ugovorene plaće, što je pridonijelo njihovoj motiviranosti i kvalitetnoj izvedbi aktivnosti. Roditelji i učenici izrazili su visoko zadovoljstvo pruženom skrbi i raznolikošću aktivnosti, što potvrđuju pozitivne povratne informacije. Program je značajno doprinio zdravom, sigurnom i poticajnom razvoju učenika.

**Pokazatelji učinka:** Učenici su sudjelovali u organiziranim aktivnostima, dok su zaposlenici, čije su plaće također obuhvaćene projektom, osigurali nesmetano odvijanje programa.

**Pokazatelji rezultata:** Visoko zadovoljstvo učenika i roditelja, s pozitivnim povratnim informacijama o kvaliteti aktivnosti i skrbi. Redovita isplata plaća zaposlenicima, što je omogućilo motiviranost i kvalitetnu provedbu programa. Zdrav i siguran razvoj učenika kroz angažman u socijalnim, obrazovnim i rekreativnim aktivnostima. Projekt je ostvario visoku uspješnost, a minimalna odstupanja od plana nisu utjecala na njegovu učinkovitost.

* **Tekuće i investicijsko održavanje iznad minimalnog standarda –** Aktivnost tekućeg i investicijskog održavanja ostvarena je s 47,83 % uspješnosti. Aktivnost se odnosila na popravak lima na krovu škole, nabava i ugradnja videonadzora u PŠ Osojnik, s ciljem poboljšanja uvjeta za sigurnost učenika i zaposlenika.

**Cilj:** Osigurati minimalne standarde sigurnosti i bezbjednosti, čime se stvara sigurnije i udobnije okruženje za učenike i nastavnike.

**Pokazatelj uspješnosti:** Pokazatelji uspješnosti realizacije cilja upućuju na vrlo razinu ostvarivanja planiranih aktivnosti za prvu polovinu godine, s realizacijom od 47,83 %. U okviru ove aktivnosti uspješno je nabavljen i ugrađen videonadzor u PŠ Osojnik, popravljen je lim na krovu škole koji je uslijed jakog nevremena bio prijetnja sigurnosti učenicima i zaposlenicima. Projekt je ocijenjen uspješnim i korisnim za daljnje unaprjeđenje školskog okruženja.

**Pokazatelji učinka:** Ostvareno 47,83 % planiranih aktivnost. Povećala se sigurnost i zaštita za sve naše zaposlenike i učenike.

**Pokazatelji rezultata:** Škola je postala sigurnije mjesto za boravak.Poboljšana sigurnost je pozitivno utjecalo na kvalitetu nastave. Zadovoljstvo zaposlenika i učenika zbog poboljšanih uvjeta rada i boravka u školi.

* **Stručno razvojne službe** - Aktivnost je ostvarena s 57,77 %uspješnosti. Aktivnost obuhvaća plaće računovodstvenog referenta i socijalnog pedagoga, koji su angažirani na nepuno radno vrijeme, te pružaju ključnu podršku u administrativnim i socijalnim aspektima škole.

**Cilj:** Osigurati nesmetano funkcioniranje stručne službe kroz redovitu isplatu plaća za računovodstvenog referenta i socijalnog pedagoga, čime se omogućava učinkovito upravljanje školskom administracijom i pružanje socijalne podrške učenicima.

**Pokazatelj uspješnosti:** Pokazatelji uspješnosti realizacije cilja pokazuju da je aktivnost stručne razvojne službe provedena s izuzetno visokom razinom učinkovitosti za ovo razdoblje, ostvarenom s 57,77 % uspješnosti. Kroz ovu aktivnost osigurana je redovita isplata plaća za računovodstvenog referenta i socijalnog pedagoga, koji su bili angažirani na nepuno radno vrijeme. Njihova stalna prisutnost omogućila je učinkovito vođenje svih administrativnih i financijskih poslova škole, kao i pravovremeno pružanje socijalne podrške učenicima kojima je bila potrebna. Time je doprinos stručne službe bio ključan za stabilno i nesmetano funkcioniranje škole. Zaposlenici i učenici iskazali su zadovoljstvo zbog dostupnosti stručne podrške.

**Pokazatelji učinka:** Ostvareno 57,77 % planiranih troškova za plaće zaposlenih u stručnoj razvojnoj službi. Računovodstveni referent i socijalni pedagog pružili su stalnu podršku u vođenju administrativnih i socijalnih procesa u školi.

**Pokazatelji rezultata:** Učinkovito vođenje financijskih i administrativnih poslova škole. Pravovremeno pružanje socijalne podrške učenicima, uz održavanje visoke razine zadovoljstva među zaposlenicima i učenicima. Projekt je uspješno realiziran za ovo razdoblje, čime je omogućeno stabilno funkcioniranje stručne službe škole.

* **Asistent u nastavi -** Aktivnost zapošljavanja asistenata u nastavi ostvarena je s 44,13 % uspješnosti. Aktivnost obuhvaća plaće asistenata koji pružaju podršku učenicima, osobito onima s posebnim potrebama, čime se osigurava kvalitetnija nastava i bolje uključivanje svih učenika u obrazovni proces.

**Cilj:** Osigurati prisutnost asistenata u nastavi za pružanje individualne i grupne podrške učenicima, čime se omogućuje poboljšanje obrazovnih uvjeta za učenike s posebnim potrebama i jačanje inkluzivnog obrazovanja.

**Pokazatelj uspješnosti:** Pokazatelji uspješnosti realizacije cilja pokazuju da je aktivnost zapošljavanja asistenata u nastavi provedena s visokim stupnjem učinkovitosti, ostvarenom s 44,13 % uspješnosti za ovo razdoblje. Angažman pomoćnika u nastavi omogućio je veću uključenost učenika u nastavni proces, bolju socijalizaciju te ravnopravnije sudjelovanje u školskim aktivnostima. Time je značajno doprinijeto unaprjeđenju inkluzivnog obrazovanja. Nastavnici i roditelji izrazili su zadovoljstvo zbog kvalitetnije podrške učenicima, što se pozitivno odrazilo i na nastavu i na učeničke rezultate.

**Pokazatelji učinka:** Ostvareno 44,13 % planiranih troškova za plaće asistenata u nastavi. Asistenti su pružili podršku u učionicama, radili s učenicima koji zahtijevaju dodatnu pažnju i osigurali bolje sudjelovanje učenika u nastavi.

**Pokazatelji rezultata:** Poboljšana socijalizacija i uključivanje učenika s posebnim potrebama u nastavni proces. Zadovoljstvo nastavnog osoblja i roditelja zbog bolje potpore učenicima, čime je povećana kvaliteta nastave i rezultati učenika.

* **Nabava školskih udžbenika-** Aktivnost nabave školskih udžbenika nije ostvarena jer je planirana u 3. kvartalu ove godine, te s tim nije predmet ovog izvještaja. Inače, ova aktivnost obuhvaća osiguranje školskih udžbenika za sve učenike, čime se omogućuje nesmetano odvijanje nastave i pružanje potrebnih obrazovnih materijala.

**Cilj:** Osigurati pravovremenu nabavu školskih udžbenika za sve učenike, čime se omogućava kvalitetno praćenje nastave i izvršavanje školskih obaveza bez prepreka u pogledu potrebnih materijala.

**Pokazatelj uspješnosti:** Pokazatelji uspješnosti realizacije cilja pokazuju da aktivnosti nije još realizirana. Aktivnost će omogućiti pravovremenu nabavu i distribuciju školskih udžbenika svim učenicima na početku školske godine. Time će biti osigurani jednaki uvjeti za sve učenike u praćenju nastave, bez zastoja ili poteškoća vezanih uz nedostatak obrazovnih materijala. Pravovremeno osigurani udžbenici pridonijeti će redovitosti nastavnog procesa i omogućiti učenicima nesmetano izvršavanje školskih obveza od samog početka godine.

**Pokazatelji učinka:** Projekt još nije ostvaren.

**Pokazatelji rezultata:** Projekt još nije ostvaren.

* **Shema školskog voća** - Aktivnost sheme školskog voća ostvarena je s 87,44 % uspješnosti. Aktivnost je obuhvatila distribuciju svježeg voća učenicima, s ciljem poboljšanja njihove prehrambene navike i promicanja zdravog života.

**Cilj:** Osigurati redovitu distribuciju voća učenicima, čime se potiče zdraviji način života, unos potrebnih vitamina i minerala te se razvijaju zdrave prehrambene navike među djecom.

**Pokazatelj uspješnosti:** Pokazatelji uspješnosti realizacije cilja ukazuju na visoku učinkovitost provedbe aktivnosti, s ostvarenjem od 87,44 %. Aktivnost sheme školskog voća omogućila je redovitu distribuciju svježeg voća učenicima, čime je ostvareno poboljšanje njihovih prehrambenih navika i promoviran zdraviji način života. Voće je redovito dostavljano i dijeljeno učenicima prema planu. To je pozitivno utjecalo na njihovo zdravlje i prehrambene navike. Zadovoljstvo učenika i nastavnog osoblja očituje se u visokom prihvaćanju ove aktivnosti, koja je postala sastavni dio školske rutine. Krajem godine planirana je preostala distribucija voća i realizacija projekta do kraja.

**Pokazatelji učinka:** Ostvareno 87,44 % planiranih aktivnosti u distribuciji školskog voća. Voće je redovito dostavljano i dijeljeno učenicima prema planu.

**Pokazatelji rezultata:** Učenici su redovito konzumirali svježe voće, što je pozitivno utjecalo na njihove prehrambene navike. Zadovoljstvo učenika i nastavnog osoblja zbog uključivanja zdrave hrane u svakodnevnu školsku rutinu. Projekt je uspješno realiziran.

* **Prehrana za učenike u osnovnim školama** - Aktivnost prehrane za učenike u osnovnim školama ostvarena je s 45,27 % uspješnosti. Aktivnost je obuhvatila dostavu hladnih obroka (marendi) svim učenicima, s ciljem osiguravanja nutritivno uravnotežene prehrane koja doprinosi zdravlju i energiji učenika tijekom školskog dana.

**Cilj:** Osigurati redovitu dostavu hladnih obroka za sve učenike.

**Pokazatelj uspješnosti:** Pokazatelji uspješnosti realizacije cilja ukazuju na uspješnosti provedbe aktivnosti, s ostvarenjem od 45,27 %. Aktivnost je obuhvatila redovitu dostavu hladnih obroka (marendi) svim učenicima. Aktivnost za ovo razdoblje je realizirana, čime je osigurana visoka kvaliteta prehrane za sve učenike, što je omogućilo stabilno funkcioniranje školskog sustava prehrane, ovaj projekt će se nastaviti provoditi do kraja godine.

**Pokazatelji učinka:** Ostvareno 45,27 % planiranih aktivnosti u pružanju hladnih obroka.Hladni obroci su redovito dostavljani svim učenicima prema rasporedu.

**Pokazatelji rezultata:** Učenici su svakodnevno konzumirali obroke, što je pozitivno utjecalo na njihovu energiju i koncentraciju tijekom nastave.Projekt je za izvještajno razdoblje uspješno realiziran, čime je osigurana kvalitetna prehrana svih učenika tijekom školskog dana.

**Kapitalno ulaganje u školstvo – minimalni financijski standard:**

* **Školska oprema -** Aktivnost nabave školske opreme za razdoblje od 1.1.2025. – 30.6.2025. ostvarena s 30,84 % uspješnosti. Aktivnost obuhvaća nabavu potrebne školske opreme koja omogućuje nesmetano odvijanje nastave i poboljšanje uvjeta za učenike i nastavnike.

**Cilj:** Osigurati sve potrebne resurse i opremu za učenike i nastavnike, uključujući nastavna sredstva, računala i druge tehničke uređaje, kako bi se unaprijedila kvaliteta nastave i učinio obrazovni proces učinkovitijim.

**Pokazatelj uspješnosti:** Pokazatelji uspješnosti realizacije cilja pokazuju da je aktivnost nabave školske opreme ostvarena s 30,84 % uspješnosti. Kroz ovu aktivnost osigurana je potrebna oprema, uključujući računalnu opremu i namještaj čime se stvaraju uvjeti za nesmetano odvijanje nastave i poboljšanje kvalitete obrazovnog procesa. Aktivnost je uspješno realizirana za ovo razdoblje, a nadalje se planira realizacija projekta u cijelosti.

**Pokazatelji učinka:** Ostvareno 30,84% planiranih aktivnosti u nabavi školske opreme. Osigurana potrebna oprema za učenike i nastavnike, uključujući računala i ostale namještaj.

**Pokazatelji rezultata:** Zadovoljstvo nastavnog osoblja i učenika zbog dostupnosti potrebne opreme za nastavu. Projekt je uspješno djelomično realiziran, a planira se njegova provedba u cijelosti do kraja školske godine, čime će se omogućiti optimalno izvođenje nastave i poboljšanje obrazovnih uvjeta u školi.

**Kapitalno ulaganje u školstvo – iznad minimalnog financijskog standarda:**

* **Školska oprema -** Aktivnost nabave školske opreme ostvarena je s 45,76 % uspješnosti. Ovaj projekt odnosi se na nabavu školske novine iz vlastitih sredstava ili putem donacija.

**Cilj:** Osigurati potrebnu školsku opremu, uključujući nastavno sredstvo, didaktičke materijale, sportsku opremu i tehničke uređaje, kao i poboljšanje uvjeta za nastavu i boravak učenika.

**Pokazatelj uspješnosti:** Pokazatelji uspješnosti realizacije cilja ukazuju na provedbu aktivnosti nabave školske opreme, s ostvarenjem od 45,76 %. Planirano je nabaviti komunikacijsku opremu i opremu za održavanje i zaštitu iz vlastitih sredstava, ali krajem ove godine. Škola je zaprimila donaciju školske opreme jednog trgovačkog društva, ta donacija nije bila uvrštena u plan, međutim biti će u predstojećem rebalansu financijskoga plana.

**Pokazatelji učinka:** Ostvareno 45,76 % planiranih aktivnosti u nabavi školske opreme.

**Pokazatelji rezultata:** Učenici i nastavnici imali su pristup većini potrebne opreme za nastavu. Projekt nije u cijelosti realiziran, ali planira se njegova realizacija do kraja godine.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

|  |  |  |  |
| --- | --- | --- | --- |
| Opis/naziv kupca/dobavljača/predmet | Stanje nenaplaćenih potraživanja za prihode na dan 30.6.2025. | Stanje nepodmirenih dospjelih obveza na dan 31.12.2024. | Stanje potencijalnih obveza po osnovi sudskih sporova |
| RoditeljI P.B. (usluge produženog boravka) | 2.529,84 | - | - |
| Pučko otvoreno učilište Žižić (RN za 6/2025) | 318,53 | - | - |
| Potraživanja od MZOM za plaće i druge rashode | 166.447,02 |  |  |
| UKUPNO: | 169.295,39 | - | - |

**Ravnateljica:**

dr.sc. Petra Đapić Caput